148. löggjafarþing 2017–2018.

Þingskjal 903 — 264. mál.

2. umræða.

Breytingartillaga

við frumvarp til laga um endurnot opinberra upplýsinga.

Frá stjórnskipunar- og eftirlitsnefnd.

1.	Við 1. gr. bætist ný málsgrein, svohljóðandi:

Endurnot opinberra upplýsinga vísa til þess að einkaaðili noti slíkar upplýsingar í öðrum tilgangi en ætlunin var þegar þeirra var aflað af hálfu opinberra aðila. Miðlun upplýsinga á milli opinberra aðila í þágu starfa þeirra telst ekki til endurnota á upplýs
ingum í þessum skilningi.

2.	Við 2. gr.

a.	Á undan 1. mgr. komi ný málsgrein, svohljóðandi:

Lög þessi gilda um endurnot á fyrirliggjandi upplýsingum sem eru í vörslum stjórnvalda og almenningur á rétt til aðgangs að.

b.	5. mgr. falli brott.

c.	Við 6. mgr. bætist nýr málsliður svohljóðandi: Lögin tryggja hins vegar ekki rétt til endurnota eða aðgangs að gögnum eða upplýsingum sem eru háð þagnarskyldu sam
kvæmt öðrum lögum.

3.	Við 3. gr.

a.	Á eftir 1. tölul. 2. mgr. komi nýr töluliður, svohljóðandi: Tölfræðilegra gagna sem um gildir trúnaður.

b.	Í stað orðsins ,,höfundalögum" í 2. tölul. 2. mgr. komi: lögum um vernd hugverka
réttinda.

c.	Í stað orðanna ,,heimilt er að endurnota" í 4. mgr. komi: sérstök ákvörðun hefur verið tekin um að endurnota megi.

4.	Í stað orðsins ,,höfundalaga" í 1. tölul. 4. gr. komi: laga um vernd hugverkaréttinda.

5.	Á eftir orðunum skv. 3. gr." í 7. gr. komi: sem ekki eru aðgengilegar til endurnota.

6.	Við 8. gr.

a.	Í stað orðanna 20 daga" í 1. mgr. komi: 20 virkra daga.

b.	Í stað orðanna 40 dögum" í 2. mgr. komi: 40 virkum dögum.

7.	Við 10. gr.

a.	Við 1. mgr. bætist nýr málsliður, svohljóðandi: Söfnum, skjalasöfnum og bókasöfn
um er þó jafnframt heimilt að taka gjald sem nemur beinum kostnaði fyrir varðveislu upplýsinganna og gerð réttindaleyfis.

b.	2. mgr. falli brott.

c.	Í stað orðanna 1.–2. mgr." í 4. mgr. komi: 1. mgr.